Document ID: 32001D0793

Id-Deċiżjoni tal-Kummissjoni
tad-9 ta’ Novembru ta’ l-2001
li jemenda d-Deċiżjoni 2000/585/KE għal dak li jirrigwarda l-importazzjonijiet tal-laħam kultivat tal-priża bir-rix selvaġġa mill-Arġentina, it-Tajlandja u t-Tuneżija
(notifikat taħt dokument numru C(2001) 3410)
(Test b’relevanza ŻEE)
(2001/793/KE)
TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/494/KEE tas-26 ta’ Ġunju ta’ l-1991 dwar il-kondizzjonijiet tas-saħħa ta’ l-annimali li jigvernaw in-negozju fil-Komunità u importazzjonijiet minn terzi pajjiżi ta’ laħam tat-tjur frisk [1], kif l-aħħar emendat permezz tad-Direttiva 1999/89/KE [2], u b’mod partikolari l-Artikoli 11, 12 u 14 tagħha,
Wara li kkunsidrat id-Direttiva tal-Kunsill 92/45/KEE tas-16 ta’ Ġunju ta’ l-1992 dwar is-saħħa pubblika u l-problemi ta’ saħħa ta’ l-annimali li jirrigwardaw il-qtil ta’ priża selvaġġa u t-tqegħid fis-suq ta’ laħam tal-priża selvaġġa [3], kif l-aħħar emendat permezz tad-Direttiva 97/79/KE [4], u b’mod partikolari l-Artikolu 16(2) u (3) tagħha,
Wara li kkunsidrat id-Direttiva tal-Kunsill 92/118/KEE tas-17 ta’ Diċembru ta’ l-1992 li jistabbilixxi ħtiġijiet tas-saħħa ta’ l-annimali u saħħa pubblika li jigvernaw in-negozju fi u importazzjonijiet fil-Komunità ta’ prodotti mhux soġġetti għal ħtiġiet hekk stabbiliti fir-regoli speċifiċi tal-Komunità msemmija fl-Anness A(1) għad-Direttiva 89/662/KEE u, għal dak li jirrigwarda pathogens, għad-Direttiva 90/425/KEE [5], kif l-aħħar emendata permezz tad-Deċiżjoni tal-Kummissjoni 1999/724/KE [6], u b’mod partikolari l-Artikolu 10 tagħha,
Billi:
(1) L-Anness II għad-Deċiżjoni 2000/585/KE tas-7 ta’ Settembru ta’ l-2000 li tistabbilixxi kondizzjonijiet tas-saħħa ta’ l-annimali u dik pubblika u ċertifikazzjonijiet veterinarji għall-importazzjoni ta’ laħam tal-priża selvaġġa u kultivata u laħam tal-fenek minn terzi pajjiżi u li tħassar id-Deċiżjonijiet tal-Kummissjoni 97/217/KE, 97/218/KE, 97/219/KE u 97/220/KE [7], kif l-aħħar emendati permezz tad-Deċiżjoni 2001/736/KE [8], listi ta’ terzi pajjiżi li huma intitolati għall-użu taċ-ċertifikati għall-kategoriji differenti ta’ laħam tal-priża selvaġġa jew kultivata.
(2) Skond is-sitwazzjoni tas-saħħa ta’ l-annimali fit-terzi pajjiżi differenti kondizzjonijiet speċifiċi għandhom ikunu mwettqa u dawn huma riflessi fiċ-ċertifikat veterinarju.
(3) Is-sitwazzjoni tas-saħħa ta’ l-annimali li jikkonċerna l-marda Newcastle fit-tjur ġiet imtejba fl-Arġentina u t-Tajlandja. Għalhekk l-introduzzjoni tal-laħam ta’ l-għasafar tal-priża selvaġġi għandhom ikunu permessi fuq il-ħtiġiet tal-laħam ta’ għasafar tal-priża kultivati għandhom ikunu emendati għall-Arġentina u t-Tajlandja.
(4) L-ispezzjoni esegwita fit-Tuneżija f’Ottubru ta’ l-2000 mill-Kummissjoni wriet li l-istat ta’ l-annimal tas-saħħa tas-settur tat-tjur u l-kontroll tagħha hija sodisafaċenti. Ir-riżultati ta’ din il-missjoni u l-garanziji rċevuti jippermettu għall-awtorizzazzjoni ta’ l-introduzzjoni tal-laħam ta’ l-għasafar tal-priża selvaġġi mit-Tuneżija u t-Tajlandja fil-Komunità.
(5) Oppurtunita’ għandha tkun meħuda sabiex tikkoreġġi żball fil-mudell J taċ-ċertifikat għal-laħam ta’ ‘ħnieżer selvaġġi’.
(6) Deċiżjoni 2000/585/KE għandu għalhekk tkun emendata kif hemm bżonn.
(7) Il-miżuri provduti għalihom f’din id-Deċiżjoni huma in konformita’ ma’ l-opinjoni tal-Kumitat Veterinarju Permanenti,
ADDOTTAT DIN ID-DEĊIŻJONI:
Artikolu 1
1. L-Anness II għad-Deċiżjoni 2000/585/KE huwa sostitwit permezz tat-test fl-Anness I għal din id-Deċiżjoni.
2. Fl-Anness III għad-Deċiżjoni 2000/585/KE il-mudell J taċ-ċertifikat huwa sostitwit permezz tat-test tal-mudell fl-Anness II għal din id-Deċiżjoni.
Artikolu 2
Din id-Deċiżjoni għandha tapplika għall-importazzjonijiet ta’ laħam tal-priża selvaġġa u kultivata mill-1 ta’ Diċembru ta’ l-2001.
Artikolu 3
Din id-Deċiżjoni hija ndirizzata lill-Istati Membri.
Magħmul Brussel, 9 ta’ Novembru ta’ l-2001.

Labels: 3
17
5